অভিষ্কা ফার্নান্দো
বীরাহেন্দিগে ইনোল অভিষ্কা ফার্নান্দো (সিংহলি: අවිශ්ක ප්‍රනාන්දු; জন্ম: ৫ এপ্রিল, ১৯৯৮) ওয়াদ্দুয়া এলাকায় জন্মগ্রহণকারী প্রথিতযশা ও পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ঘরোয়া প্রথম-শ্রেণীর শ্রীলঙ্কান ক্রিকেটে কোল্টস দলের প্রতিনিধিত্ব করছেন। দলে তিনি মূলতঃ উদ্বোধনী ব্যাটসম্যান হিসেবে খেলে থাকেন। ডানহাতে ব্যাটিংয়ের পাশাপাশি ডানহাতে মিডিয়াম-ফাস্ট বোলিংয়ে পারদর্শী ‘অ্যাভা’ ডাকনামে পরিচিত অভিষ্কা ফার্নান্দো।